रेणुजी हिंदी साहित्य जगत के सूर्य थे
बिहारहिंदी साहित्य सम्मेलन में शनिवार को फणीश्वरनाथ रेणु की जयंती मनाई गई। इस अवसर पर एक लघुकथा गोष्ठी का भी आयोजन किया गया। समारोह की अध्यक्षता करते हुए सम्मेलन के प्रभारी अध्यक्ष नृपेंद्र नाथ गुप्त ने कहा कि रेणुजी हिंदी साहित्य जगत के सूर्य थे। रेणु जी समाजवादी आंदोलन के नेता थे और राम मनोहर लोहिया के साथ सक्रिय थे। मैला आंचल उपन्यास सोशलिस्ट पार्टी के दफ्तर से ही निकला था।
कार्यक्रम में अतिथियों का स्वागत करते हुए सम्मेलन के अध्यक्ष डॉ. शंकर प्रसाद ने कहा कि फणीश्वरनाथ रेणु को विश्व के कई देशों में श्रद्धा के साथ याद किया जाता है। रूस में तो एक स्मारक भी उनके नाम पर बना है। वरिष्ठ रंगकर्मी अमियनाथ चटर्जी ने कहा कि रचनाकार तो रचना कर देता है लेकिन उस रचना की सराहना पाठक ही करते हैं और रेणुजी की सारी आंचलिक रचनाएं पाठकों द्वारा सराही गई हैं। मंच का संचालन योगेन्द्र प्रसाद मिश्र ने किया। इस अवसर पर हुई लघुकथा गोष्ठी में राजकुमार प्रेमी, डॉ. नागेश्वर प्रसाद यादव, डॉ विनय कुमार विष्णुपुरी, सच्चिदानंद सिन्हा, चंद्रभूषण प्रसाद, लता परासर, पूनम आनंद, डॉ. शालिनी, डॉ. चंदन कुमारी, डॉ. सीमा यादव, डॉ. आर प्रवेश, कुमारी मेनका, अजय कुमार, रामाकांत पाण्डेय, मनीष कौशिक आदि ने अपनी लघुकथा का पाठ किया।
हिंदी साहित्य सम्मेलन में आयोजित गोष्ठी में बोलते डॉ. शंकर प्रसाद।
awa_Deva hin_Deva hin_Deva hin_Deva